L 144/140
DA
Den Europæiske Unions Tidende
23.5.2022
Hvis det tekniske sekretariat beslutter at anvende andre værdier i PEF-RP-undersøgelsen og beregningen af benchmarks, skal det begrunde dette og oplyse datakilden.
Hvis en bestemt emballagetype ikke findes på ovennævnte liste, skal der anvendes sektorspecifikke data.
Nye værdier skal være omfattet af revisionen af PEFCR'en.
PEFCR'en skal fastsætte, at der skal anvendes obligatoriske virksomhedsspecifikke genbrugsrater for virksomhedsejede puljer af genbrugsemballage.
A.4.2.8.3.
G e n n e m s n i t l i g e g e n b r u g s ra t e r f or t r e d j e p a r t s d re v n e p u l j e r De gennemsnitlige genbrugsrater i afsnit 4.4.9.5 i bilag I skal anvendes af de PEFCR'er, som omfatter tredjepartsdrevne puljer af genbrugsemballage, medmindre der foreligger bedre data.
Hvis det tekniske sekretariat beslutter at anvende andre værdier i deres endelige PEFCR, skal det begrunde dette og oplyse datakilden.
Hvis en bestemt emballagetype ikke findes på ovennævnte liste i afsnit 4.4.9.5 i bilag I, skal sektorspecifikke data indsamles og medtages i PEFCR'en.
Nye værdier skal være omfattet af revisionen af PEFCR'en.
A.4.2.9.
D r i v h u s g a se m i s s i o n e r o g - o p t ag For at tilvejebringe alle de oplysninger, der er nødvendige for at udvikle PEFCR'en, skal PEF-RP-undersøgelsen altid beregne de tre underkategorier af klimaændringer separat.
Hvis klimaændringer er udpeget som en af de mest relevante påvirkningskategorier, skal PEFCR'en i) anmode om rapportering af de samlede klimaændringer som summen af de tre underkategorier, og ii) anmode om særskilt rapportering af underkategorierne "Klimaændringer — fossile ændringer", "Klimaændringer — biogene ændringer" og "Klimaændringer — arealanvendelse og ændret arealanvendelse", hvis de ifølge PEF-RP-undersøgelsen har bidraget med mere end 5 % (18) til den samlede score.
A.4.2.9.1.
U n d e r k a t e g o r i 2 : K l i m a æ n d r i n ge r — b i o g e n e æ n d r i n g e r PEFCR'en skal angive, om der skal anvendes en forenklet modeltilgang, når der udarbejdes modeller for forgrundsemissionerne.
Hvis der vælges en forenklet modeltilgang, skal PEFCR'en indeholde følgende tekst: "Modellen omfatter kun emissionen "metan (biogent)", og yderligere biogene emissioner og optag fra atmosfæren er ikke medtaget.
Hvis metanemissioner kan være både fossile og biogene, skal der først udarbejdes en model for udslippet af biogent metan og derefter en model for det resterende fossile metan."
Hvis der ikke vælges en forenklet modeltilgang, skal PEFCR'en indeholde følgende tekst: "Der skal udarbejdes særskilte modeller for de biogene kulstofemissioner og -optag.
Bemærk dog, at de tilsvarende karakteriserings­ faktorer for biogene CO2-optag og -emissioner er fastsat til nul i metoden til vurdering af virkninger af miljøaftryk".
A.4.4.9.2 U n d e r k a t e g o r i 3 : K l i m a æ n d r i n ge r — a r e a l a n ve n d e l s e o g æ n d r e t a r e a l a n ve n d e l s e Det tekniske sekretariat kan beslutte at medtage kulstoflagring som yderligere miljøoplysninger i PEFCR'en.
Hvis denne oplysning medtages, skal det i PEFCR'en angives, hvordan modellen udarbejdes og beregnes, og hvilken dokumentation der skal fremlægges.
Hvis lovgivningen indeholder specifikke modelkrav for sektoren, skal modellen udarbejdes i overensstemmelse med denne lovgivning.
(18) Det antages f.eks., at "Klimaændringer — biogene ændringer" bidrager med 7 % (i absolutte værdier) til den samlede klimaændring, og at "Klimaændringer — arealanvendelse og ændret arealanvendelse" bidrager med 3 % til den samlede klimaændringseffekt.
I dette tilfælde skal den samlede klimaændringseffekt og "Klimaændringer — biogene ændringer" rapporteres.
Det tekniske sekretariat kan beslutte, hvor og hvordan sidstnævnte skal rapporteres ("Klimaændringer — biogene ændringer").